मुसलपुर , 13 नभेम्बरः फैगौ डिसेम्बर दाननि गेजेरावनो बिटिसिनि बिसायख'थिया खुंजासिगोनखौ बयबो मिजिंथिदों । बे समावनो बिटिसि बिसायख'थिखौ लानानै दासान्दि गुबुन गुबुन राजखान्थि दोलो - हान्जाफोरनि गेजेराव बिसायख'थि फोसावदिंनायनि हाबाफारिया गोग्गोमै सोलिगासिनो दङ बिटिसिनि मोनब्रै जिल्लानि गुबुन गुबुन बियाबफोराव । बिसायख'थि फोसावदिंनायाव मोनसेबो राजखान्थि दोलोफोरा मोनसेआ गुबुन मोनसेनि उन जानानै थायाखै । बिसायख'थियाव देरहाथारनायनि थांखिजों गावबा - गाव हान्जानि बिजाथिफोरनि थाखाय फोसावदिंनाय आरो मेल खुंनायाव नांथाबनानै थानायखौ नुनो मोनदों । बिब्दिनो दिनै बाक्सा जिल्लानि बरबरियाव इउपिपिएल हान्जानि सोलायनायनि थाखाय मोनसे गेदेर सुबुं थुबुरमा हाबाफारिआ खुंनाय जायो । इउ पि पि एलनि बे सुबुं थुबुरमायाव हान्जा आफादिगिरि प्रमद बरआ गाहाइ आलासि महरै बाहागो लानानै गावनि बिबुंथियाव बुङोदि - इउ पि पि एलआ सरखाराव फैयोब्ला जाख्ल'नायाव लोब्बा गोनां बि टि सिनि बारग' भि सि दि सिनि सियारमेनजों लोगोसे इ एमफोरखौ जोबथेसालियाव दैथाय हरनाय जागोन आरो फैगौ बिसायखथियाव इउ पि पि एल हानजाया गाव हारसिङैनो बाहागो लाना बि टि सिखौ खुंगोन । लोगोसे 25 नं बागानपारा परिषद बियाबनि इउ पि पि एलनि बिजाथि कातिराम बर'नो भट होनानै देरहाहोनो बयखौबो खावलायो । बे सुबुं थुबुरमायाव फारियै बाहागो लादोंमोन रोनगोरा नारजारि , दिपक कुमार बसुमतारी , बिजाथि फारियै काति राम बर' , राकेस ब्रह्म , जगदिस रामसियारी आरो हानजानि गोबां दैदेनगिरिफोरा बाहागो लादोंमोन । 
बाकसानि बरबरीयाव इउ पि पि एलनि गेदेरथार बिसायखथियारी सुबुं थुबुरमा